ລມຕ ຊ່ອຍວ່າການ ກະຊວງການຕ່າງປະເທດ ສຫລ ຢ້ຽມຢາມປະເທດໄທ ສປປ ລາວ ແລະຍີ່ປຸ່ນ
ທ່ານ Daniel Russel ເປັນຫົວ ໜ້ານຳພາຄະນະຜູ້ແທນ ຢ້ຽມຢາມປະເທດໄທ ສປປ ລາວ ແລະຍີ່ປຸ່ນ ແຕ່ວັນ ທີ​ 13 ຫາ 21 ທັນວາ ອີງຕາມ ກະຊວງການຕ່າງປະເທດ ສຫລ.
ນັກການທູດອະວຸໂສຂອງສະຫະລັດຝ່າຍກິດຈະການເອເຊຍຕາ ເວັນອອກ ຢ້ຽມຢາມປະເທດໄທ ສປປ ລາວ ແລະຍີ່ປຸ່ນ ແຕ່ວັນ ທີ 13 ຫາ 21 ທັນວາ ອີງຕາມ ຖະແຫຼງຂ່າວຂອງກະຊວງການ ຕ່າງປະເທດສະຫະລັດ ທີ່ບາງກອກ ລັດຖະມົນຕີຊ່ອຍວ່າການ ກະຊວງການຕ່າງປະເທດ ສະຫະລັດ ຮັບຜິດຊອບກ່ຽວ ກັບກິດຈະການເອເຊຍຕາເວັນອອກ ແລະຍ່ານມະຫາສະມຸດ ປາຊີຟິກ ທ່ານ Daniel Russel ເປັນຫົວ ໜ້ານຳພາຄະນະຜູ້ແທນຂອງສະຫະລັດເຂົ້າ ຮ່ວມການເຈລະຈາຍຸດທະສາດ ສະຫະລັດ-ໄທ ຄັ້ງທີ 5 ໃນວັນພຸດທີ 16 ທັນວາ ແລະ ຍັງໄດ້ພົບປະກັບພວກເຈົ້າໜ້າທີ່ລັດຖະບານໄທ ຜູ້ນຳກຸ່ມສັງຄົມພົນລະເຮືອນ ແລະຜູ້ນຳ ການເມືອງໄທ ໃນວັນພະຫັດທີ 17 ທັນວາ ທີ່ ສປປ ລາວ ທ່ານລັດຖະມົນຕີຊ່ອຍວ່າການ ກະຊວງການຕ່າງ ປະເທດສະຫະລັດ Daniel Russel ໄດ້ເຂົ້າພົບປະກັບພະນະ ທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະ ລັດຖະມົນ ຕີການຕ່າງປະເທດ ເພືື່ອປຶກສາຫາລືກ່ຽວກັບ ສາຍພົວພັນທາງ ດ້ານການທູດ ທີ່ກຳລັງເພີ້ມທະວີຂຶ້ນ ລະຫວ່າງ ສະຫະລັດ ແລະ ລາວ ແລະການຊ່ອຍເຫລືອໃນການກະກຽມຄວາມພ້ອມໃຫ້ແກ່ ສປປ ລາວ ໃນການເປັນປະທານກອງປະຊຸມອາຊຽນໃນປີ 2016 ຊຶ່ງມີຮວມທັງກອງປະຊຸມສຸດ ຍອດອາຊຽນ ແລະ ກອງປະຊຸມ ສຸດຍອດເອເຊຍຕາເວັນອອກ ນອກນັ້ນ ທ່ານ Russel ຍັງໄດ້ພົບປະກັບ ດຣ ເອກສະຫວ່າງ ວົງວິຈິດ ລັດຖະມົນຕີ ກະຊວງສາທາລະນະສຸກຂອງລາວ ເພື່ອເສີມຂະຫຍາຍການຮ່ວມ ມື ແລະ ຊ່ອຍເຫລືອ ໃນຂົງເຂດວຽກງານດ້ານສາທາລະນະສຸກ ພ້ອມດຽວກັນນີ້ ທ່ານ Russel ຍັງໄດ້ພົບປະກັບ ທ່ານນາງ ດຣ ສຸນທອນ ໄຊຍະຈັກ ປະທານຄະນະພົວພັນ ຕ່າງປະເທດ ສູນກາງພັກ ແລະ ອີງຕາມຖະແຫຼງຂ່າວ ຂອງກະຊວງການຕ່າງປະເທດ ສະຫະລັດແລ້ວ ທ່ານຍັງຖະແຫຼງ ຢູ່ທີ່ສະຖາບັນກິດການຕ່າງປະເທດຂອງລາວນຳດ້ວຍ ລັດຖະມົນຕີຊ່ອຍວ່າການກະຊວງການຕ່າງປະເທດ Daniel Russel ຈະພົບປະກັບ ພວກເຈົ້າໜ້າທີ່ລັດຖະບານ ທັງອະດີດ ແລະປັດຈຸບັນຂອງຍີ່ປຸ່ນ ໃນວັນທີ 21 ທັນວາມື້ອື່ນ ແລະເດີນທາງກັບຄືນມາຍັງນະຄອນຫຼວງວໍຊິງຕັນ ໃນມື້ດຽວກັນນີ້